Legal Document

Category: 37

Text:
138. ΠΡΟΕΔΡΙΚΟ ΔΙΑΤΑΓΜΑ υπ' αριθ. 199 της 23 Μαΐου/13 Ιουν. 1995 (ΦΕΚ Α'  107) Τροποποίηση και συμπλήρωση του Π.Δ. 884/76 "Περί Κανονισμού Διαρθρώσεως των Υπηρεσιών και Καταστάσεως του Προσωπικού του ΕΟΤ". Έχοντας υπόψη: 1.Τις διατάξεις του Νόμ. 2026/92, άρθρ.6 παρ.5 (Α, 43) "Ρύθμιση θεμάτων οργάνωσης και προσωπικού της δημόσιας διοίκησης και άλλες διατάξεις", όπως τροποποιήθηκε με το άρθρ.30, παρ.1 του Νόμ. 2190/94 (Α' 28) "Σύσταση ανεξάρτητης αρχής για την επιλογή προσωπικού και ρύθμιση διοίκησης" και ισχύει σήμερα. 2.Τις διατάξεις του Π.Δ. 884/76 "Περί Κανονισμού Διαρθρώσεως των Υπηρεσιών και Καταστάσεως του Προσωπικού του ΕΟΤ", όπως τροποποιήθηκε, συμπληρώθηκε και ισχύει με τα Π.Δ. 475/90 και 193/91 και σήμερα ισχύει. 3.Τις διατάξεις του Π.Δ. 194/88 (Α', 84) "Καθορισμός προσόντων διορισμού σε θέσεις των δημοσίων υπηρεσιών και νομικών προσώπων δημοσίου δικαίου", όπως τροποποιήθηκε και συμπληρώθηκε με το Π.Δ. 172/92 (Α, 81) και σήμερα ισχύει. 4.Το Π.Δ. 459/93 "Ανασύσταση Υπουργείου Τουρισμού και καθορισμός των αρμοδιοτήτων του" (ΦΕΚ Α/193). 5.Τις διατάξεις του Π.Δ. 460/93 (Α, 197) Διορισμός Υπουργού και Υφυπουργών". 6.Τις διατάξεις του Π.Δ. 10/94 (Α, 5) "Καθορισμός εποπτείας του Υπουργού Τουρισμού στον ΕΟΤ". 7.Τις διατάξεις του άρθρ.27 του Νόμ. 2081/1992 (Α, 154) 8.Τις διατάξεις της παρ.15 του άρθρ.36 του Νόμ. 2190/94 (ΦΕΚ 28/Α). 9.Την με αριθ. 246/14.6.94 γνωμοδότηση του Δ.Σ. του ΕΟΤ. 10.Το γεγονός ότι από τις διατάξεις του παρόντος προκαλείται εφ' άπαξ δαπάνη εις βάρος του προϋπολογισμού του ΕΟΤ 10.000.000 δρχ. για μηχανολογικό εξοπλισμό για το τρέχον οικονομικό έτος 1995. Για την ανωτέρω δαπάνη έχει εγγραφεί πίστωση στον τακτικό προϋπολογισμό του ΕΟΤ, ύψους 10.000.000 δρχ., και για τα επόμενα οικονομικά έτη υπολογίζεται να προκύψει δαπάνη 60.000.000 δρχ. περίπου κατ' έτος για την μισθοδοσία υπαλλήλων από τη σταδιακή κάλυψη των συνιστωμένων θέσεων. Η δαπάνη αυτή θα γίνεται σταδιακά και θα καλυφθεί με πιστώσεις που θα εγγράφονται στον τακτικό προϋπολογισμό του ΕΟΤ των επομένων ετών. 11.Την 56/1995 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Τουρισμού και Οικονομικών, αποφασίζουμε: Άρθρ.1.-1.Σύσταση Διευθύνσεων. Στον Ελληνικό Οργανισμό τουρισμού συνιστώνται οι ακόλουθες Διευθύνσεις: α.Διεύθυνση Πληροφορικής. β.Διεύθυνση Καλλιτεχνικών και Τουριστικών Εκδηλώσεων. 2.Διάρθρωση-Αρμοδιότητες Διεύθυνσης Πληροφορικής: Η Διεύθυνση συγκροτείται από τα τμήματα: α)Ανάπτυξης Πληροφορικής και Υποστήριξης Συστημάτων, β) Μηχανογραφικών Εφαρμογών, γ) Λειτουργίας και Εκμετάλλευσης Εξοπλισμού. 3.Η αρμοδιότητα της Διεύθυνσης Πληροφορικής ανάγεται στα κατωτέρω θέματα που κατανέμονται μεταξύ των Τμημάτων της ως εξής: α)Τμήμα Ανάπτυξης Πληροφορικής και Υποστήριξης Συστημάτων. Σύνταξη μελετών σκοπιμότητας και ειδικών τεχνικών μελετών για την ανάπτυξη της πληροφορικής όπως : καθορισμός τεχνικών προδιαγραφών για προμήθεια εξοπλισμού (HARDWARE), δημιουργία βάσεων δεδομένων (DATABASE). οργάνωση δικτύου πληροφοριών, (NETWORK). οργάνωση βιβλιογραφίας (MANUALS) και βιβλιοθήκη Πληροφορικής. παρακολούθηση του λειτουργικού συστήματος (OPERATING SYSTEM), κ.λπ. -Μέριμνα για την ανάπτυξη τυποποιημένου λογισμικού και μικροϋπολογιστικών συστημάτων. -Μελέτη και ανάλυση δυνατοτήτων των μηχανημάτων γραφείων και εισήγηση για τον εκσυγχρονισμό του μηχανολογικού εξοπλισμού. -Συμμετοχή σε συνεργασία, με τις καθ' ύλην αρμόδιες Διευθύνσεις του Οργανισμού, σε κοινοτικά προγράμματα αναλόγου περιεχομένου. β)Τμήμα Μηχανογραφικών Εφαρμογών. -Ανάλυση των νέων εφαρμογών, εκπόνηση γραμμάτων (SOFTWARE) και τεκμηρίωση (DOCUMENTATION) των διαφόρων φάσεων επεξεργασίας. -Συντήρηση και εξέλιξη των υφισταμένων εφαρμογών. -Επεξεργασία και στατιστική αξιολόγηση των στοιχείων των μηχανογραφικών αρχείων. -Μέριμνα για την εκπαίδευση και επιμόρφωση του προσωπικού του ΕΟΤ σε θέματα πληροφορικής. γ)Τμήμα Λειτουργίας και Εκμετάλλευσης Εξοπλισμού. -Χειρισμός του Συστήματος, έλεγχος και μέριμνα για την καλή λειτουργία, εκμετάλλευση και συντήρηση του εξοπλισμού. Φύλαξη και αναπαραγωγή μαγνητικών αρχείων (BACK UP). -Μέριμνα για την προμήθεια αναλώσιμου υλικού για τις ανάγκες του συστήματος. -Έλεγχος εισόδου και εξόδου και μέριμνα για την ασφάλεια του όλου συστήματος. 4.Διάρθωση Αρμοδιότητες Διεύθυνσης Καλλιτεχνικών και Τουριστικών Εκδηλώσεων. Η Διεύθυνση συγκροτείται από τα τμήματα: α)MARKETING β)Προγραμματισμού Εκδηλώσεων γ)Υλοποίησης Προγραμμάτων δ)Τεχνικής Υποστήριξης. 5.Η αρμοδιότητα της Διεύθυνσης Καλλιτεχνικών και Τουριστικών Εκδηλώσεων ανάγεται στα κατωτέρω θέματα που κατανέμονται μεταξύ των Τμημάτων της ως εξής: (Μετά τη σελ. 64,9181) Σελ. 64,919 Τεύχος 1284–Σελ. 63 Ελληνικός Οργανισμός Τουρισμού 18.Β.α.138 213 α)Τμήμα MARKETING -Παρακολούθηση συγχρόνων τάσεων όσον αφορά στις εκδηλώσεις πολιτιστικού χαρακτήρα και στα προγράμματα αντίστοιχων διεθνών FESTIVALS. -Κατάρτιση και εκτέλεση προγραμμάτων διαφήμισης και δημοσίων σχέσεων για την προώθηση καλλιτεχνικών και τουριστικών εκδηλώσεων που σχεδιάζει και υλοποιεί η Διεύθυνση ή που επιχορηγούνται ή καθ' οιονδήποτε τρόπο ενισχύονται από τον ΕΟΤ. -Διερεύνηση και επίτευξη συμφωνιών χορηγίας των προγραμματισμένων ή έκτακτων εκδηλώσεων. -Μέριμνα για την προσέλκυση ενδιαφερομένων να διαφημιστούν μέσω των εκδόσεων της Διεύθυνσης Καλλιτεχνικών και Τουριστικών Εκδηλώσεων. -Μέριμνα για την έκδοση διαφημιστικών-ενημερωτικών εντύπων, βιβλίων κ.λπ. -Μέριμνα για την καταχώρηση ανακοινώσεων ή διαφημιστικών μηνυμάτων σε έγκριτα φύλλα ημερήσιου και περιοδικού τύπου. -Προβολή και προώθηση του έργου της Διευθύνσεως μέσω των Μέσων Μαζικής Ενημέρωσης. β)Τμήμα Προγραμματισμού Εκδηλώσεων. -Σύλληψη, σχεδιασμός, κατάρτιση λεπτομερών προγραμμάτων καλλιτεχνικών και τουριστικών εκδηλώσεων, υψηλής αισθητικής και πνευματικής αξίας και εκδηλώσεων ικανών να προβάλουν τον πολιτιστικό και λαογραφικό πλούτο της χώρας. -Διεξαγωγή συνεννοήσεων και διαπραγματεύσεων με καλλιτεχνικά πρακτορεία, πολιτιστικούς φορείς και μεμονωμένους καλλιτέχνες διεθνούς κύρους. Σελ. 64,920 Τεύχος 1284–Σελ. 64 18.Β.α.138 Ελληνικός Οργανισμός Τουρισμού 214 -Επιλογή του, κατάλληλου για τη διεξαγωγή των εκδηλώσεων, χώρου ανάλογα με τη φύση και την προοπτική απήχησής τους στο κοινό, μεταξύ των εκάστοτε ορισμένων ή των κατά περίπτωση επιλεγόμενων για το σκοπό αυτό χώρων. -Εισηγήσεις επιχορήγησης αναλόγων εκδηλώσεων που οργανώνονται από Ο.Τ.Α. κ.λπ. Νομικά Πρόσωπα Δημοσίου και Ιδιωτικού Δικαίου. -Δημιουργία και τήρηση αρχείου καλλιτεχνικών πεπραγμένων και αξιολόγηση της απήχησής τους στο κοινό. γ)Τμήμα Υλοποίησης Προγραμμάτων -Κατάρτιση-σύναψη συμβάσεων και μέριμνα για τη μετάφρασή τους. Υποδοχή και παροχή διευκολύνσεων στη μεταφορά και φιλοξενία των προερχομένων από την αλλοδαπή καλλιτεχνών. -Επαφές με Υπουργεία – Δημόσιες Αρχές, για την εξασφάλιση της απρόσκοπης έλευσης και αναχώρησης των καλλιτεχνών και την τήρηση των σχετικών διαδικασιών. -Παρεμβάσεις σε Υπουργεία, Δημόσιες Αρχές, Ιδιωτικούς φορείς, προς επίλυση οργανωτικών θεμάτων, με στόχο την άρτια διεξαγωγή των εκδηλώσεων. δ)Τμήμα Τεχνικής Υποστήριξης -Μέριμνα για την τεχνική υλοποίηση των εκδηλώσεων. -Εκτέλεση πάσης φύσεως τεχνικών εργασιών στους χώρους όπου πραγματοποιούνται οι εκδηλώσεις. -Συντήρηση-αποκατάσταση κτιριακών και μηχανολογικών εγκαταστάσεων. -Μερίμνα για την προμήθεια του αναγκαίου υλικού εξοπλισμού. -Μέριμνα για την προστασία και την τήρηση καθαριότητας στους χώρους των εκδηλώσεων. Άρθρ.2.-Οι Δ/νσεις του άρθρ.1 του παρόντος Π.Δ. υπάγονται στη Διοικητική εποπτεία των Γενικών Διευθύνσεων που προβλέπονται στο άρθρ. 1 του Π. Δ. 475/90 "Σύσταση Γενικών Διευθύνσεων στο ΕΟΤ" (ΦΕΚ Α/183) ως ακολούθως: α)Διεύθυνση Πληροφορικής στην 3η Γενική Διεύθυνση "Διοίκησης και Εκμετάλλευσης" (άρθρ.1 παρ.1 περίπτ. γ', π.δ. 475/90). β)Διεύθυνση Καλλιτεχνικών και Τουριστικών Εκδηλώσεων στη 2η Γενική Διεύθυνση "Διαφήμισης και Προβολής", (άρθρ.1 παρ.1 περίπτ. γ' π.δ.475/90). Άρθρ.3.-1.Επαναπροδιορισμός αρμοδιοτήτων. α)Το τμήμα ΙΑ/5 "Οργανώσεων και Μηχανογραφήσεως" της Διεύθυνσης ΙΑ Διοικητικού (εδάφ. ε, παρ.2 του άρθρ.18 του Π.Δ. 884/76) μετονομάζεται σε τμήμα "Οργάνωσης και Απλούστευσης Διαδικασιών" και εξακολουθεί να υπάγεται στην ίδια Διεύθυνση, οι δε αρμοδιότητές του επαναπροσδιορίζονται ως ακολούθως: -Χειρισμός όλων των θεμάτων οργάνωσης υπηρεσιών του ΕΟΤ. -Μέριμνα για τη μεταβίβαση αρμοδιοτήτων από την Κεντρική προς τις Περιφερειακές Υπηρεσίες και τις Υπηρεσίες Εξωτερικού του ΕΟΤ. -Επεξεργασία στοιχείων για την εκτίμηση των αναγκών του ΕΟΤ σε θέσεις προσωπικού και η κατανομή των θέσεων σε κλάδους, βαθμούς ή ειδικότητες. Περιγραφή των καθηκόντων τους και καθορισμός προσόντων για κάθε θέση. -Μελέτη, υπόδειξη και παρακολούθηση εφαρμογής μέτρων για την απλούστευση γραφειοκρατικών τύπων και διαδικασιών, σε συνεργασία με τις αρμόδιες καθ' ύλην Διευθύνσεις. -Καθορισμός, σε συνεργασία με τις καθ' ύλην αρμόδιες Διευθύνσεις, των κατά περίπτωση δικαιολογητικών που ζητούνται από τους συναλλασόμενους με τον ΕΟΤ πολίτες. -Μελέτη, σε συνεργασία με τη Διεύθυνση Πληροφορικής, ανάλυση και εισήγηση μέτρων για την ανάπτυξη και εφαρμογή σύγχρονων τεχνικών και μεθόδων, όπως: μέτρησης εργασίας, εργονομία, επιχειρησιακή έρευνα κ.λπ. β)Οι αρμοδιότητες του Τμήματος "Τουριστικών Εκδηλώσεων" του άρθρ.10 του Π.Δ. 884/76, επαναπροσδιορίζονται ως ακολούθως: -Οικονομική διαχείριση των καλλιτεχνικών και τουριστικών εκδηλώσεων του ΕΟΤ και γενικά οικονομική διαχείριση σχετικά με τη συνολική δραστηριότητα της διεύθυνσης Τουριστικών και Πολιτιστικών Εκδηλώσεων. -Πραγματοποίηση των σχετικών αναλήψεων, καταβολής αμοιβών, μισθών, μισθωμάτων, αποζημιώσεων, αντιτίμων αγορών και προμηθειών, πληρωμές επιχορηγήσεων κ.λπ. -Οποιαδήποτε άλλη ενέργεια κρίνεται, κατά περίπτωση, αναγκαία από τη Διεύθυνση Τουριστικών και Πολιτιστικών Εκδηλώσεων. γ)Το Τμήμα Τουριστικών Εκδηλώσεων υπάγεται απευθείας στο Γενικό Γραμματέα ΕΟΤ. Αναδιάρθρωση-Σύσταση Κλάδων Άρθρ.4.-1)Ο κλάδος ΠΕ4 Αναλυτών - Προγραμματιστών του άρθρ.33 του Π.Δ. 884/76 μετονομάζεται σε κλάδο ΠΕ4 Πληροφορικής, αναδιαρθρώνεται και περιλαμβάνει 8 θέσεις. Τα προσόντα διορισμού στον κλάδο καθορίζονται από τις διατάξεις του άρθρ.2 του Π.Δ. 172/92 (ΦΕΚ 81/Α). 2)Συνιστάται κλάδος ΤΕ4 Πληροφορικής και περιλαμβάνει 8 θέσεις. Τα δε προσόντα διορισμού στον κλάδο καθορίζονται από τις διατάξεις του άρθρ.11 του Π.Δ. 194/88 (ΦΕΚ 84/Α). Ο κλάδος ΔΕ4 Βοηθών-Αναλυτών Προγραμματιστών, Τεχνικών Πληροφορικής και Χειριστών Η/Υ του άρθρ.41 του Π.Δ. 884/76, μετονομάζεται σε κλάδο ΔΕ4 Προσωπικού Η/Υ, αναδιαρθρώνεται και περιλαμβάνει 20 θέσεις. Τα προσόντα διορισμού στον κλάδο καθορίζονται από τις διατάξεις του άρθρ.18 του Π.Δ. 194/88. (Μετά τη σελ. 64,920) Σελ. 64,921 Τεύχος 1284-Σελ. 65 Ελληνικός Οργανισμός Τουρισμού 18.Β.α.138 215 Προϊστάμενοι Άρθρ.5.-1)Στη Διεύθυνση Πληροφορικής προΐσταται υπάλληλος του κλάδου ΙΙΕ4 Πληροφορικής. Στα τμήματα της ίδιας Διεύθυνσης προΐστανται υπάλληλοι του κλάδου ΠΕ4 Πληροφορικής και σε περίπτωση έλλειψης υπαλλήλων του κλάδου αυτού προΐστανται υπάλληλοι των κλάδων ΤΕ Πληροφορικής ή ΔΕ Προσωπικού Η/Υ. 2)Στη Διεύθυνση Καλλιτεχνικών και Τουριστικών Εκδηλώσεων προΐσταται υπάλληλος του κλάδου ΠΕ Διοικητικού-Οικονομικού. Στα τμήματα της ίδιας Διεύθυνσης προΐστανται υπάλληλοι του Κλάδου ΠΕ Διοικητικού-Οικονομικού και σε περίπτωση έλλειψης υπαλλήλων του κλάδου αυτού προΐστανται υπάλληλοι του κλάδου ΤΕ Διοικητικού-Λογιστικού ή ΔΕ Διοικητικού-Λογιστικού. 3)Στο τμήμα Οργάνωσης και Απλούστευσης Διαδικασιών της Δ/νσης Διοικητικού προΐσταται υπάλληλος του κλάδου ΠΕ Διοικητικού-Οικονομικού. Αναθέτουμε στον Υπουργό Τουρισμού τη δημοσίευση και εκτέλεση του παρόντος Προεδρικού Δ/τος. 139. ΑΠΟΦΑΣΗ ΠΡΟΪΣΤΑΜΕΝΗΣ  2ΗΣ ΓΕΝΙΚΗΣ ΔΙΕΥΘΥΝΣΗΣ ΕΟΤ Αριθ. 537332 της 27 Οκτ./22 Νοεμ. 1995 (ΦΕΚ Β' 957) Αναπροσαρμογή παραβόλων υπέρ ΕΟΤ για τον έλεγχο ιδιωτικών μελετών τουριστικών καταλυμάτων και καθορισμός παραβόλων για τον έλεγχο σχεδίων εγκαταστάσεων ειδικής τουριστικής υποδομής.